512 



Ericaceae sociatim crescentes in borealibus a nobis 

 perliistratis plagis per magna spatia solum investiunt, ma- 

 jus sibi vindicantes momentum crebritate cujusvis spe- 

 ciei quam earum numero. Plures Florae communi arcti- 

 cae, paucae locali pertinent. Vaccinia quatuor radices 

 montium iniimosque colles insulae Unalaschcae obtinent. 

 Boream versus progrediuntur V. Vitis idaea ad insulam St. 

 Laurentii, V. uliginosum trans fretum Beeringianum. Una 

 species Florae unalaschcensi peculiaris (Vaccinium salici- 

 num N.), altera dubia; Vacc. Oxycoccos autem parcius 

 offenditur. Empetrum nigrum , Arctostaphyli duo in 

 omni littore luxuriant, clivos una cum Salicibus vestientia. 

 Azalea procumbens Beeringianisque regionibus proprium 

 Rhododendron camtschaticum rupestria ornant ubique. 

 Alia tria Rhododendra in Camtschatca observavitRedowski. 

 Menziesia aleutica, in Unalaschca tantum reperta, Vacci- 

 nüs immixta, iisque altius adscendens, clivos decorat; 

 Menz. coeruleam, omnem ambitum poli occupantem, Re- 

 dowski in Camtschatca legit. Andromedae foliis imbri- 

 catis, septentrionales omnes, quatuor speciebus Floram 

 nostram illustrant. Unalaschca Andr. lycopodioidem in 

 clivis petrosis profert; Andr. tetragona, omnem ambiens 

 polum, ab Unalaschca exul, ad sinum et in insula St. 

 Laurentii offenditur, alias duas species Camtschatcae pro- 

 prias Redowskio debemus. Andromeda polifolia nana 

 atque rara ad sinum St. Laurentii occurrit. Ledum pa- 

 lustre turfosa littoris americani occupat, in Unalaschca 

 deficiens. Pyrolae sparsim crescentes vix in conspectum 

 veniunt. 



